Document ID: 32014D0644

POLITINIO IR SAUGUMO KOMITETO SPRENDIMAS EUAM UKRAINE/1/2014
2014 m. liepos 24 d.
dėl Europos Sąjungos patariamosios misijos civilinės saugumo sektoriaus reformos srityje Ukrainoje (EUAM Ukraine) vadovo skyrimo
(2014/644/BUSP)
POLITINIS IR SAUGUMO KOMITETAS,
atsižvelgdamas į Europos Sąjungos sutartį, ypač į jos 38 straipsnio trečią pastraipą,
atsižvelgdamas į 2014 m. liepos 22 d. Tarybos sprendimą 2014/486/BUSP dėl Europos Sąjungos patariamosios misijos civilinės saugumo sektoriaus reformos srityje Ukrainoje (EUAM Ukraine) (1), ypač į jo 7 straipsnio 1 dalį,
kadangi:
(1)
pagal Tarybos sprendimą 2014/486/BUSP Politinis ir saugumo komitetas yra įgaliotas pagal Sutarties 38 straipsnį priimti atitinkamus sprendimus Europos Sąjungos patariamosios misijos civilinės saugumo sektoriaus reformos srityje Ukrainoje (EUAM Ukraine) politinės kontrolės vykdymo ir strateginio vadovavimo jai tikslais, įskaitant sprendimą dėl misijos vadovo skyrimo;
(2)
2014 m. liepos 23 d. Sąjungos vyriausiasis įgaliotinis užsienio reikalams ir saugumo politikai pasiūlė Kalman MIZSEI skirti EUAM Ukraine misijos vadovu vienerių metų laikotarpiui nuo 2014 m. rugpjūčio 1 d. iki 2015 m. liepos 31 d.,
PRIĖMĖ ŠĮ SPRENDIMĄ:
1 straipsnis
Kalman MIZSEI skiriamas Europos Sąjungos patariamosios misijos civilinės saugumo sektoriaus reformos srityje Ukrainoje (EUAM Ukraine) misijos Ukrainoje vadovu vienerių metų laikotarpiui nuo 2014 m. rugpjūčio 1 d. iki 2015 m. liepos 31 d.
2 straipsnis
Šis sprendimas įsigalioja jo priėmimo dieną.
Priimta Briuselyje 2014 m. liepos 24 d.

Labels: 18
15
5